
Resymé fra hospitering

Jeg besøkte både det norske radiumhospitalet og A5, SØF istedenfor å bli med på studiereisen til Praha.

Radiumhospitalet tir. 8 april 2003

Dette var et besøk som var både lærerikt og nyttig. Det var ikke bare studenter fra HIØ men også sykepleierstudenter fra HIO.

Vi ble mottatt av Kjersti Stokke som fortalte om det norske radiumhospitalet. Undervisningen foregikk på ungdomsrommet til radiumhospitalet. Det er her hvor ungdommer kan trives og komme seg vekk fra den tradisjonelle sykehusfølelsen, siden alt fra stoler, bord og tapeten var preget av ungdomlig stil. Under samtalen med Kjersti Stokke fortalte hun hva slags avdelinger som fantes på "huset" og hvilke typer pasienter som de hadde innlagt.

Deretter fikk vi fikk omvisning rundt på huset av Terje Bakken som fortalte om radiumhospitalets historie og hvilke bygninger som var nye og hvem som var gamle. Vi ble vist gamle sykehusutstyr som var ustilt i hallen, noe som en kan være glad for at de ikke bruker i dag. Omvisningen inkluderte også det moderne bassenget hos radiumhospitalet har. Her var det full aktivitet med pasienter som utførte ulike aktiviteter i vannet. Dette var et meget imponerende syn da alt var moderne og innredningen gav en indre ro. De som brukte bassenget så ut til å trives. Videre fikk vi omvisning på en av stråleenhetene hvor den som var ansvarlige viste oss strålemaskinen. Hun gav oss en grundig forklaring på hvordan strålingen fungerte.

Etter omvisningen var det lunsj på den høyeste etasjen på radiumhospitalet og hadde dermed en underbar utsikt over Oslo. På den samme etasjen fantes det frisør, bibliotek og et avslappningsrom for pårørende og pasienter.

Etter lunsj fikk vi vite mer om kreft og hvilke ulike behandlinger som fantes, her fikk vi også utdelt brosjyrer som vi fikk med oss hjem. Her gikk hun videre inn på hva slags behandling som fantes på radiumhospitalet og hvordan de fungerte i praksis.

Kjersti Stokke var opptatt av at man må ta med hele familien da det ikke er bare pasienten som blir rammet. Selv barn(a) og mann/kjæreste vil sitte igjen med spørsmål og dermed trenger også støtte og veiledning fra sykepleieren.

Til slutt hadde alle studentene en diskusjon angående det å møte kreftpasienten, ulike utfordringer og problematikk. Og hva karakteriserer egentlig kreftpasienten? Vi fikk mange synspunkter da noen hadde personlige erfaringer mens andre hadde vært utplassert på en avdeling hvor det var kreftpasienter.

Dette ble meget bra opphold og vi var heldige at vi fikk et slik omfattende program med både undervisning og omvisning. Viktig at jeg fikk med meg dette da jeg skal selv jobbe med kreftpasienter. Dette gjør meg enda sterkere til å møte slike pasienter, noe som pasienten og jeg vil vinne på.

A5 SØF torsdag 10 april

Dette oppholdet gav meg enda mer tips til hovedoppgaven siden jeg skulle skrive om ortopediske pasienter. Jeg gikk sammen med sykepleier Anette Dermed tok jeg muligheten til å konsentrere meg om nettopp lårhalsbruddpasienter på avdelingen. Denne dagen tok jeg del i informasjon til pasienter som skulle operere lårhalsbrudd og hadde lengre samtaler med ny opererte om hvordan de synes hele forløpet var. Pasientene som jeg snakket med synes det var godt å få lufte sine tanker med noen selv om jeg ikke hadde svaret til alt. Det var litt vanskelig å sette seg inn i det hele siden man bare skulle være der en dag. Det kjentes bra at ha god tid og ikke måtte tenke på at jeg skulle rekke x antall andre pasienter i tillegg. Videre fikk jeg ta del i medisinsjekking og dermed fikk jeg frisket opp mine medikamentregningskunnskaper. Var med i møte mellom gruppen på avdelingen og fysioterapeut hvor det ble diskutert hva som skulle gjøres med pasientene framover og eventuell behandling. Var med på legerunden og hjalp til med å assistere hvor det var behov, tok for eksempel av sårbandasje siden legen skulle se. Alt i alt fikk jeg med meg mye selv bare på en dag noe som jeg var fornøyd med.

